******ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

ФАКС 04331/ 2884**,** e-mail: gurkovo\_obs@abv.bg

**О Б Я В А**

На основание чл. 91, ал.1 и ал. 2 от Кодекса на труда, Община Гурково

**обявява конкурс**

за длъжността: ГЛАВЕН СПЕЦИАЛИСТ „Гражданска регистрация и административно обслужване”

в Дирекция „Общински дейности, устройство на територията и инвестиции” в Община Гурково

**І. Информация за длъжността** – осигурява и отговаря за административното обслужване на населението, издава документи в съответствие с действащото законодателство – съставя актове за раждане, осиновяване, брак, актове за смърт и др. Поддържа и актуализира регистъра на населението и локална база данни „Население” на общинско ниво.

1. **Задължителни минимални изисквания за заемане на длъжността**:
2. Завършено средно образование;
3. Професионален опит – 1 година.
4. **Допълнителни изисквания:**

- Компетентност, свързана с познаване, ползване и прилагане на нормативни актове;

- Комуникационна компетентност;

- Компетентност за работа с потребители;

- Умения за работа с компютър и програмни продукти;

1. **Необходими документи:**
2. Заявление за участие в конкурса, адресирано до Кмета на община Гурково;
3. Европейски формат на автобиография;
4. Документ за самоличност – за справка ;
5. Копие от документи за придобито образование и професионална квалификация;
6. Копие от трудова книжка, удостоверяваща продължителността на професионалния опит.
7. Декларация за обстоятелствата по член 107а от КТ – по образец;
8. Декларация по ЗЗЛД
9. **Начин на** **провеждане на конкурса**

Конкурсът за заемане на длъжността Главен специалист **„**Гражданска регистрация и административно обслужване**”** се провежда от комисия назначена със заповед от Кмета на Общината, на два етапа:

1. Предварителен подбор по документи;
2. Интервю с кандидата.
3. **Основно месечно възнаграждение за длъжността – от 650.00 – до 900.00 лв.**

Документи за участие в конкурсa следва да бъдат представени лично от кандидатите или с нотариално заверено пълномощно в срок до 25.02.2021 г. в стая № 10 в административната сграда на Община Гурково, гр. Гурково, бул. „Ал. Батенберг“ № 3, тел. за контакт 04331 / 22 -60.